armvectores/hy_wikipedia_2023 huggingface dataset:
Արթուր Բերզինշ

Արթուր Բերզինշ (լատիշերեն՝ Artūrs Bērziņš, ապրիլի 20, 1983(1983-04-20), Ռիգա, Լատվիական ԽՍՀ, ԽՍՀՄ), լատիշ ժամանակակից նկարիչ, երաժիշտ, որի աշխատանքներին բնորոշ են նեոսիմվոլիստական ոճը, թվայնացված արվեստի (digital art) տարրերի կիրառումը։


== Կենսագրություն ==
Արթուր Բերզինշը ծնվել է 1983 թվականի ապրիլի 20-ին, Լատվիայի մայրաքաղաք Ռիգայում։ 2005 թվականին ընդունվել է արվեստի լատվիական ակադեմիայի Visual դիտողական հաղորդակցության բաժանմունքը, որտեղ 2009-ին ստացել է բակալավրի, երեք տարի անց՝ մագիտրոսի աստիճան։ 2010 թվականին Weirdworm.com կայքէջը նրան ներառել է վերջին հարյուրամյակի արտասովոր արվեստի թոփ 10 ներկայացուցիչների ցանկում։
2011 թվականին Բերզինշն անդամագրվել է Լատվիայի նկարիչների միությանը։
2001 թվականից սկսած՝ նա մասնակցել է ավելի քան հիսուն ցուցահանդեսների։ 2014-ին նրա Milk («Կաթ») նկարը ընդգրկվել է Լուչիանո Բենետոնի (Luciano Benetton) արվեստի գործերի "Imago Mundi" («Աշխարհի պատկեր») հավաքածուի մեջ։


== Անհատական ցուցահանդեսներ ==
2014 - "National Post-romanticism" («Ազգային պոստ-ռոմանտիզմ», "Bastejs" պատկերասրահ, Ռիգա)։
2012 - "Forgotten Dream Shop" («Երազների մոռացված վաճառասրահ»)(Gertrudes 110, Ռիգա).
2011 - "Biopunk" (Happy Art Museum, Galleria Riga,Ռիգա)
2010 - "Ընդերքի ներսում" ("Pegazs" պատկերասրահ, Ռիգա)
2009 - "Coca-ine from LV" ("Pegazs" պատկերասրահ, Ռիգա).


== Նկարազարդումներ ==
1998 թվականից Բերզինշը զբաղվում է երաժշտական խտասկավառակների տուփերի պատկերազարդումներով, գրքերի նկարազարդումներով։ 2015 թվականին նրա պատկերազարդմամբ է թողարկվել անգլիական «Cradle of Filth» («Հավատի օրրան») երաժշտախմբի «Hammer of the Witches» («Վհուկների մուրճը») ալբոմը։ Նա նկարազարդել է նաև Սթիվեն Քինգի, Նիլ Գեյմանի, Թերրի Պրաչետի, Ուրսուլա լը Գուինի, Պատրիկ Ռոտֆուսի, Գրեգորի Դեյվիդ Ռոբերթսի և այլ հեղինակների գրքերի լատվիական հրատարակությունները։
Արվեստի քննադատները բարձր են գնահատում Արթուր Բերզինշի արվեստը և դրվատանքով են արտահայտվում նրա աշխատանքների չափազանց տպավորիչ ու միանգամայն ինքնատիպ ոճի մասին։


== Ծանոթագրություններ ==


== Արտաքին հղումներ ==
http://www.berzinsh.lv/ Արթուր Բերզինշ. պաշտոնական կայք
Հայկ Հարությունյան (պետական գործիչ)

Անվան այլ կիրառումների համար տե՛ս՝ Հայկ Հարությունյան (այլ կիրառումներ)Հայկ Արզումանի Հարությունյան (օգոստոսի 9, 1986(1986-08-09), Երևան, Հայկական ԽՍՀ, ԽՍՀՄ), ՀՀ պետական գործիչ, ՀՀ էներգետիկայի և բնական պաշարների նախարարի տեղակալ (2014-2018 թթ.)։


== Կրթություն ==
1993-1998 թթ. - սովորել է Երևանի թիվ 114 միջնակարգ դպրոցում։
1998-2002 թթ. - սովորել և ավարտել է Անանիա Շիրակացու անվան ճեմարանը։
2002-2004 թթ. - սովորել և ավարտել է Ռեգենտների դպրոցը (Թայլանդ)՝ միջազգային բակալավրի դիպլոմով։
2004-2007 թթ. - սովորել և ավարտել է Լանկաստերի համալսարանի (Մեծ Բրիտանիա) քաղաքագիտության և միջազգային հարաբերությունների ֆակուլտետի բակալավրիատը։
2007-2009 թթ. - սովորել և ավարտել է Քեմբրիջի համալսարանի (Մեծ Բրիտանիա) միջազգային հարաբերությունների ֆակուլտետի մագիստրատուրան։
2012-2014 թթ. - սովորել և ավարտել է Սկոլկովոյի (Ռուսաստան) մենեջմենթի դպրոցը՝ բիզնես կառավարման մագիստրոսի կոչումով։


== Աշխատանքային գործունեությունը ==
2007-2010 թթ. - ՀՀ պաշտպանության նախարարության պաշտպանական քաղաքականության վարչության փոխգործակցության սպա։
2010-2011 թթ. - ՀՀ պաշտպանության նախարարի առաջին տեղակալի աշխատակազմի շտաբային սպա։ Ունի պահեստազորի կապիտանի զինվորական կոչում։
2011 թ. - «Մեծամորէներգոատոմ» ՓԲԸ գլխավոր տնօրենի տեղակալ։
2011-2014 թթ. - «Մեծամորէներգոատոմ» ՓԲԸ գլխավոր տնօրենի պաշտոնակատար։
2012-2013 թթ. - «Արմաունթ Գրուպ» ՓԲԸ գլխավոր տնօրեն։
2014 թ. - «Բի-Բի Գրուպ» ՍՊԸ գլխավոր տնօրեն։
2014 թ. օգոստոսի 5-ին ՀՀ վարչապետի որոշմամբ նշանակվել է Հայաստանի էներգետիկայի և բնական պաշարների նախարարի տեղակալ, 2018 թվականի հունիսի 8-ին ազատվել է զբաղեցրած պաշտոնից


== Պարգևներ և աստիճաններ ==
ՀՀ ՊՆ «Վազգեն Սարգսյան» մեդալ (2010)։


== Ընտանիք ==
Ամուսնացած է, ունի մեկ դուստր։ Հայկ Հարությունյանը ՀՀ Ազգային անվտանգության ծառայության տնօրենի տեղակալ, գեներալ-լեյտենանտ Արզուման Հարությունյանի որդին է, ՀՀ Սահմանադրական դատարանի նախագահ Գագիկ Հարությունյանի և ՀՀ Աշխատանքի և սոցիալական հարցերի նախարարի տեղակալ Շամամ Հարությունյանի եղբորորդին։
Անկուսակցական է։ Տիրապետում է անգլերեն, ռուսերեն, գերմաներեն լեզուների։


== Ծանոթագրություններ ==
(2292) Սեյլի

(2292) Սեյլի (անգլ.՝ Seili), աստերոիդ աստերոիդների հիմնական գոտում։ Հայտնաբերվել է 1942 թվականի սեպտեմբերի 7-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,618619 ա. մ., առավելագույնը մոտենում է 1,9953 ա. մ. հեռավորության վրա և հեռանում 3,2419 ա. մ.։ Արեգակի շուրջ մեկ ամբողջական պտույտ է կատարում 1547,77 երկրային օրվա ընթացքում, իր ուղեծրով շարժվելով միջինում 0,232592 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2292) Սեյլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սենտ Լանդրի շրջան (Լուիզիանա)

Սենտ Լանդրի շրջան (անգլ.՝ Saint Landry Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 2.432 կմ² է, բնակչությունը՝ 83.384 մարդ (2010 թ. տվյալներով)։ Շրջկենտրոնն է Ապելուսիս բնակավայրը։ Կազմավորվել է 1807 թ.։
Մոգոչինո

Մոգոչինո (ռուս.՝ Могочино), գյուղ Ռուսաստանի Տոմսկի մարզի Մոլչանովսկի շրջանի կազմում։
Բնակչությունը 2012 թվականին գրանցված տվյալներով կազմում էր 2547 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պեսոչնոե (գյուղ, Կովելի շրջան)

Պեսոչնոե (ուկրաիներեն՝ Пісочне), գյուղ Ուկրաինայի Վոլինի մարզի Կովելի շրջանում։
2001 թվականի տվյալներով Պեսոչնոե գյուղում բնակվում էր 811 մարդ։ Բնակավայրը զբաղեցնում է 5,7 կմ² տարածք։ Բնակչության խտությունը կազմում էր 142,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրեյ (չափման միավոր)

Գրեյ (նշանակումը՝ Գր, Gy), իոնացնող ճառագայթման կլանված չափաբաժնի չափման միավոր Միավորների միջազգային համակարգում։
Չափման միավորը անվանվել է բրիտանական գիտնական Լյուիս Գրեյի պատվին 1975 թվականին։


== Ծանոթագրություններ ==
Հենրի Թեյթ

Հենրի Թեյթ (անգլ.՝ Henry Tate, մարտի 11, 1819(1819-03-11), Չորլի, Լանկաշիր, Լանկաշիր, Անգլիա, Մեծ Բրիտանիայի և Իռլանդիայի միացյալ թագավորություն - դեկտեմբերի 5, 1899(1899-12-05), Streatham, Լամբեթ, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն), բրիտանացի արդյունաբերող և բարերար, Լոնդոնի Թեյթ բրիտանական պատկերասրահի հիմնադիրը։


== Կենսագրություն ==
Ծնվել է 1819 թվականի մարտի 11-ին Անգլիայի Լանկաշիր կոմսության Չորլի քաղաքում՝ ունիտարիանական հոգևորական արժանավոր Թեյթի (անգլ.՝ Reverend William Tate) և նրա կնոջ՝ Ագնեսա Բութի (անգլ.՝ Agnes Booth) ընտանիքում։
13 տարեկանում Լիվերպուլում դարձել է նպարավաճառի աշակերտ։ Այնուհետև դարձել է շաքարի փոքր գործարանի կառավարիչ։ 1859 թվականին Թեյթը դարձել է շաքարի գործարաններ ունեցող «John Wright & Co.» կազմակերպության գործընկերը։ 1869 թվականին լիակատար վերահսկողություն է ստացել կազմակերպության նկատմամբ և այն վերանվանել «Henry Tate & Sons»։ 1875 թվականին ստորագրել է գերմանացի գյուտարար Օյգեն Լանգենի արտոնագիրը շաքարի խորանարդի պատրաստման համար, իսկ 1877 թվականին գործարան է բացել Լոնդոնի Սիլվերթաուն քաղաքում, որն աշխատում է առ այսօր։
Թեյթն արագ դարձել է միլիոնատեր և շռայլորեն նվիրաբերել բարեգործությանը։ 1889 թվականին իր՝ 65 նկարից բաղկացած հավաքածուն հանձնել է կառավարությանն այն պայմանով, որ նրանք պետք է ներկայացվեն պատկերասրահում, ինչի կառուցման համար վճարել է 80 000 ֆունտ։ Բրիտանական արվեստի ազգային պատկերասրահը, որն այժմ հայտնի է որպես Թեյթ բրիտանական պատկերասրահ, բացվել է 1897 թվականի հուլիսի 21-ին Միլբանկ հին բանտի տեղում։ Բացի այդ, Թեյթը կատարել է բազմաթիվ այլ նվիրատվություններ․ 10 000 ֆունտ՝ Օքսֆորդի «Harris Manchester College» գրադարանի համար, 20 000 ֆունտ՝ Լիվերպուլի «Hahnemann Hospital» հոմեոպաթիկ կլինիկայի համար, 42 500 ֆունտ՝ Լիվերպուլի համալսարանի համար, 3 500 ֆունտ՝ կանանց «Bedford College»-ի համար, 8 000 ֆունտ՝ «Liverpool Infirmary» լիվերպուլյան լազարետի համար, ինչպես նաև մի շարք այլ նպատակների համար։
1898 թվականին՝ մահվանից 1 տարի առաջ, Թեյթն ստացել է բարոնետի տիտղոս։ Սկզբում նա հրաժարվել է այդ տիտղոսից, բայց երբ հաղորդել են, որ թագավորական ընտանիքը կնեղանա նորից հրաժարվելու դեպքում, նա համաձայնվել է։
Մահացել է 1899 թվականի դեկտեմբերի 5-ին Լոնդոնում։
1921 թվականին նրա «Henry Tate & Sons» կազմակերպությունը միավորվել է «Abram Lyle & Sons» կազմակերպության հետ՝ ստեղծելով «Tate & Lyle» ձեռնարկությունը։


== Հիշատակ ==
Հենրի Թեյթի պատվին բազմաթիվ հուշատախտակներ են տեղադրվել, որոնցից մեկը բացվել է 2001 թվականին Բերքենհեդի 42-րդ Համիլթոն փողոցում գտնվող նրա առաջին խանութի տարածքում։
2006 թվականին «Wetherspoons» ցանցի պանդոկներից մեկը հայրական Չորլի քաղաքում անվանվել է նրա պատվին։


== Պատկերասրահ ==

		
		


== Ծանոթագրություններ ==


== Գրականություն ==
Philippe Chalmin. The Making of a Sugar Giant: Tate and Lyle, 1859—1989. Taylor & Francis, 1990. 782 с.(անգլ.)


== Արտաքին հղումներ ==
Sir Henry Tate (անգլ.)
Հենրի Թեյթի անվան շաքարավազից անսովոր թանգարան
Էլիեզեր Բեն-Եհուդա

Էլիէզեր Բեն-Եհուդա (իսկական անունը՝ Լեյզեր-Իցխոկ Պերելման, եբրայերեն՝ אֱלִיעֶזֶר בֶּן־יְהוּדָה‎, հունվարի 7, 1858(1858-01-07)[…], Łużki, Դիսենսկի գավառ, Վիլենի նահանգ, Ռուսական կայսրություն - դեկտեմբերի 16, 1922(1922-12-16), Երուսաղեմ, Մեծ Բրիտանիայի և Իռլանդիայի միացյալ թագավորություն), «ժամանակակից եբրայերենի հայրը», հեբարիզմի հիմնադիրը։ Բեն-Եհուդան ամբողջ կյանքը նվիրել է եբրայերենի վերստեղծմանը որպես խոսակցական լեզու, դրա զարգացմանը և հարստացմանը։ Ստեղծել է առաջին եբրայերեն շաբաթաթերթը, հիմնել է Եբրայերենի կոմիտեն (հետագայում՝ Եբրայերենի ակադեմիա), սկսել է եբրայերենի առաջին ամբողջական բառարանի հրապարակումը։
Նրա կարգախոսն էր. «Իվրի, դաբե՛ր իվրիթ» եբրայերեն՝ !עברי, דבר עברית‎ («Եբրայեցի՛, խոսի՛ր եբրայերեն»)։


== Կենսագրություն ==
Ավարտել է Դինաբուրգ (այժմ՝ Դաուգավպիլս քաղաքի ռեալական ուսումնարանը)։
1878-ից Փարիզում բժշկություն է սովորել։


== Տես նաև ==
Ժամանակակից եբրայերենի հայրը Archived 2011-11-17 at the Wayback Machine.
Ժամանակակից եբրայերենը. նոր հին լեզուն


== Ծանոթագրություններ ==
Ռիսովոե (գյուղ, Կրասնոպերեկոպսկի շրջան)

Ռիսովոե (ուկրաիներեն՝ Рисове, Ղրիմի թաթարերեն՝ Risovoye), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։
2001 թվականի տվյալներով Ռիսովոե գյուղում բնակվում էր 704 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շողակաթ (այլ կիրառումներ)

Շողակաթ, կարող է վերաբերել՝

Շողակաթ - մինչ 2017 թ. Շորժա անվանվող գյուղի նոր անվանում
Շողակաթ - Դրախտիկ, Աղբերք, Շողակաթ, Արտանիշ, Ջիլ, Ծափաթաղ գյուղերը ընդգրկող խոշորացված համայնք
Շողակաթ - եկեղեցի Վաղարշապատի հյուսիսային կողմում
Շողակաթ - կրոնաբարոյական, տրամաբանասիրական, գրական ամսագիր, պարբերագիրք
Շողակաթ - հայկական համազգային հոգևոր-մշակութային ուղղվածություն ունեցող հեռուստաալիք
Շողակաթ - Սուրբ Շողակաթ մատուռ Թավրիզում
Կառոու Ռոուդ

Կառոու Ռոուդ (անգլ.՝ Carrow Road), ֆուտբոլային մարզադաշտ Նորիջում։ Հանդիսանում է «Նորվիչ Սիթի» ֆուտբոլային ակումբի տնային հանդիպումների մարզադաշտ։ Առաջին հանդիպումը տեղի է ունեցել 1935 թվականի օգոստոսի 31-ին, երբ «Նորվիչ Սիթին» մրցել է «Ասթոն Վիլլա»-յի դեմ։ Տեղավորում է 26034 հանդիսական։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Norwich City Homepage
Դորթքիլիսա (Արդահանի գավառ)

Դորթքիլիսա, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Արդահան քաղաքից 29 կմ հարավ-արևմուտք, Արդահան-Օլթի ճանապարհի վրա։


== Անվան ստուգաբանություն ==
Գյուղի անվանումը թուրքերենից թարգմանաբար նշանակում է «չորս եկեղեցի»։


== Պատմություն ==
Հնում եղել է հայաբնակ գյուղ։ XX դարի սկզբին բնակիչներն արդեն հույներ էին։


== Բնակչություն ==
1907 թվականին ուներ 337 հույն բնակիչ։


== Պատմամշակութային կառույցներ ==
Դորթքիլիսայի մոտ կային հայկական 4 եկեղեցիների ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Անապատ (Խիզանի գավառ)

Անվան այլ կիրառումների համար տե՛ս՝ Անապատ (այլ կիրառումներ)Անապատ, գյուղ Արևմտյան Հայաստանում, Բիթլիսի վիլայեթի Խիզանի գավառակում, Վանա լճից հարավ, գեղատեսիլ անտառաշատ վայրում։
XX դարի սկզբին ուներ 22 տուն հայ բնակիչ, որոնք զբաղվում էին երկրագործությամբ և անասնապահությամբ։ Գյուղն ուներ եկեղեցի (Ս. Գևորգ) և նախակրթարան։ Գյուղի մոտ էր գտնվում Փասա վանքը։ Անապատն ավերվել է առաջին համաշխարհային պատերազմի տարիներին։ Բնակիչների մի մասը զոհվել է, մյուս մասն ապաստանել է Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր
Լիբերաչե

Վլադզի Վալենտինո Լիբերաչե (անգլ.՝ Władziu Valentino Liberace, մայիսի 16, 1919(1919-05-16), West Allis, Milwaukee County, Վիսկոնսին, ԱՄՆ - փետրվարի 4, 1987(1987-02-04), Փալմ Սպրինգս, Ռիվերսայդ շրջան, Կալիֆոռնիա, ԱՄՆ), առավել հայտնի որպես Լիբերաչե, եղել է ամերիկացի դաշնակահար, երգիչ և դերասան։


== Կենսագրություն ==
Ծնվել է 1919 թվականի մայիսի 16-ին Սալվատորե և Ֆրենսիս Լիբերաչեների ընտանիքում։ Նրա հայրը եղել է երաժիշտ, նվագել է Ջոն Ֆիլիպ Լուզայի զինվորական նվագախմբում։ Մայրը նույնպես եղել է երաժիշտ՝ նվագել է դաշնամուր։ Երաժշտական տաղանդ ունեցել են նաև քույրը և եղբայրը։
Լիբերաչե ընտանիքին այցելած հայտնի լեհ դաշնակահար Իգնացի Յան Պադերևսկին երիտասարդ երաժիշտին խորհուրդ է տվել ընդունվել Միլուոքիում Վիսկոնսինի երաժշտական կոնսերվատորիա։ Լիբերաչեն կոնսերվատորիայում սովորելուց բացի ստացել է նաև անհատական երաժշտական կրթություն։ 20 տարեկան հասակում կայացել է Լիբերաչեի երաժշտական նորամուտը։ Որպես մենակատար հանդես է եկել Չիկագոյի սիմֆոնիկ նվագախմբի հետ։
1950 թվականին կայացել է կինոյում Լիբերաչեի նորամուտը։ «Հարավային ծովի մեղսագործը» (անգլ.՝ South Sea Sinner) ֆիլմում նա խաղացել է աղքատիկ բարում հանդես եկող դաշնակահարի դերը։ «Դել Կորոնադո» հյուրանոցում ելույթ ունենալու ժամանակ նրան նկատել է հեռուստատեսության պրոդյուսեր Ջոն Ֆեդերսոնը, որից հետո Լոս Անջելեսի հեռուստատեսությունը սկսեց հեռարձակել Լիբերաչեի մասնակցությամբ հեռուստանախագիծ։ Այդ նախագծի շնորհիվ Լիբերաչեն երկու անգամ արժանացել է «Էմմի» կինոմրցանակի։ 1952 թվականին Լիբերաչեն սկսեց աշխատել որպես շոումեն։
1968 թվականին Լիբերաչեն ուղևորվեց Եվրոպա, որտեղ հանդես եկավ լոնդոնյան հանդիսատեսի համար։  1972 թվականին գրել է «Liberace» ինքնակենսագրականը, որն իր երկրորդ գիրքն է։ Երրորդ գիրքը՝ «The Things I Love» («Իմ սիրած բաները») տպագրվել է 1976 թվականին։
1980 թվականին Լաս Վեգասում երաժիշտը ճանաչվել է «տարվա աստղ» և «տարվա էստրադային կերպար»։ 1981 թվականին ստացել է «Ոսկե բարձրախոս» («Golden Mike») մրցանակը։ 1950 թվականներին Լիբերաչեն հաղթեց «The Daily Mirror-ի» դեմ դատը, որը երաժշտին համասեռամոլ էր անվանել։ Չնայած դրան, նա իսկապես համասեռամոլ էր և մոտ 5 տարի շարունակ հարաբերություն է ունեցել Սքոթ Տորսոնի հետ։


=== Հիվանդություն և մահ ===
1980-ական թվականներից սկսած վատթարացավ Լիբերաչեի առողջական վիճակը։ Երաժիշտը հոսպիտալացվեց և մամուլին հայտնի դարձավ նրա՝ ՁԻԱՀ-ով վարակված լինելու մասին։ Լիբերաչեն մահացավ 67 տարեկան հասակում ՁԻԱՀ-ի հետևանքով առաջաացած սրտային անբավարարությունից և սուր էնցեֆալոպաթիայից։ Թաղված է Հոլիվուդի քաղաքային գերեզմանատանը։


== Ֆիլմագրություն ==
1950 - Հարավային ծովի մեղսագործը
1955 - Հարգանքներով ձեր
1965 - Երբ տղաները հանդիպեցին աղջիկներին
1965 - Սիրելին


== Ծանոթագրություններ ==


== Արտաքին հղումներ ==
Լիբերաչեն կատարում է Արամ Խաչատրյանի «Սուսերով պարը»
Մորիկոնե

Մորիկոնե (իտալերեն՝ Moricone) կոմունա Իտալիայում, Լացիո մարզի Հռոմ գավառում։
Բնակչությունը կազմում է 2355 մարդ (ըստ 2008 թվականի տվյալների), բնակչության խտությունը կազմում է 118 մարդ/կմ²։ Տարածքը 120 կմ² է։ Փոստային ինդեքսը 010, հեռախոսային կոդը 0774։
Քաղաքի հովանավոր է համարվում Մարիա Ասունտան (Maria Assunta)։ Տոնը ամեն տարի նշվում է օգոստոսի 22-ին։


== Ծանոթագրություններ ==
Կարինե Մկրտչյան

Կարինե Թաթոսի Մկրտչյան (օգոստոսի 19, 1954(1954-08-19), Լենինական, Հայկական ԽՍՀ, ԽՍՀՄ), հայ երգչուհի (սոպրանո), մանկավարժ։


== Կենսագրություն ==
Կարինե Մկրտչյանը ծնվել է 1954 թվականի օգոստոսի 19-ին Լենինականում։ 1976 թվականին ավարտել է Լենինականի Ք. Կարա-Մուրզայի անվան ուսումնարանի երգեցողության բաժինը (դասատու՝ Վ. Աթոյան), 1981 թվականին՝ Երևանի պետական կոնսերվատորիայի (Ա. Սարաջյանի դասարան) երգեցողության բաժինը։
1981-1997 թվականներին դասավանդել է Ք. Կարա-Մուրզայի անվան ուսումնարանում (1988-1997 թվականներին եղել է վոկալ բաժնի վարիչ), 1997-2006 թվականներին՝ Երևանի պետական կոնսերվատորիայի Գյումրիի մասնաճյուղում (2003-2005 թվականներին՝ ամբիոնի վարիչ)։ 2005 թվականից զուգահեռաբար աշխատել է Երևանի պետական կոնսերվատորիայում (2016 թվականից՝ պրոֆեսոր), 2007 թվականից միաժամանակ աշխատել է Երևանի Ռ. Անդրեասյանի անվան երաժշտական դպրոցում։
Մենահամերգներով հանդես է եկել Գյումրիում, Վանաձորում, Երևանում, Թբիլիսիում, Գյումրիի կամերային նվագախմբի հետ՝ Մերձբալթյան երկրներում (1986)։ 1982 թվականին Լենինականում հանդես է եկել Անուշի դերերգով (Ա. Տիգրանյանի «Անուշ» օպերայի բեմադրման 70-ամյակին)։ Համերգային երկացանկում ընդգրկված են եղել Յ. Ս. Բախի, Հ. Գ. Հենդելի, Վ. Ա. Մոցարտի, Ֆ. Շուբերտի, Ֆ. Մենդելսոնի, Ռ. Շումանի, Յ. Բրամսի, Ջ. Վերդիի, Վ. Բելլինիի, Պ. Ի. Չայկովսկու, Ս. Վ. Ռախմանինովի, Կոմիտասի, Ա. Սպենդիարյանի, Ռ. Մելիքյանի, Է. Միրզոյանի, Գ. Չթչյանի և ուրիշների ստեղագործություններից։
2008 թվականին ՀՀ և սփյուռքահայ կոմպոզիտորներին նվիրված համահայկական համերգին կատարել է իրանահայ կոմպոզիտոր Վ. Վահրամյանի ստեղծագործությունները։ 2008 թվականին վարպետության դասեր է վարել Կապանի ու Գյումրիի երաժշտական դպրոցներում։ Սաներից են Հ. Կարապետյանը, Ս. Ասմանգուլյանը, Մ. Գրիգորյանը, Գ. Թումանյանը, Լ. Առաքելյանը և ուրիշներ։
Կարինե Մկրտչյանը մասնակցել է երաժիշտ-կատարողների այսրկովկասյան VII (1981, դիպլոմ) և Մ. Ի. Գլինկայի անվան մեներգիչների համամիութենական (1981, Մինսկ, 1983, Երևան) մրցույթներին։
Հեղինակել է «XX դարի արտասահմանյան կոմպոզիտորների երգեր և ռոմանսներ» (սոպրանոյի համար, 2008), «Ջ. Վերդի. արիաներ սոպրանոյի համար» (2015) նոտաների ժողովածուները։
Նիկոս Քսիլուրիս

Նիկոս Քսիլուրիս (հուն․՝ Νίκος Ξυλούρης, հայտնի որպես Պսարոնիկոս, հուն․՝ Ψαρονίκος; (հուլիսի 7, 1936(1936-07-07), Anogeia Municipality, Rethymno Regional Unit, Կրետեի շրջան, Հունաստան - փետրվարի 8, 1980(1980-02-08), Piraeus Municipality, Piraeus Regional Unit, Ատիկա, Հունաստան), Պիրեյ), հույն երգիչ  կոմպոզիտոր. ճանաչում է ձեռք բերել կրետեական ժողովրդական երգի կատարմամբ։ Նրա եղբայրները` Անդոնիսը (Պսարանդոնիս մականվամբ) և Յանիսը նույնպես եղել են կրետեական ժողովրդական երաժիշտներ։


== Կենսագրություն ==
Ծնվել է հուլիսի 7 1936 թվականին Անոյա գյուղում]]՝ Կրետեւմ։ Նրա առաջին անգամ վասատկել  է տասներկու տարեկան հասակում։  Շուտով Կսիրուլիսը իրեն դրսևորել է որպես տաղանդավոր կատարող և սկսել է հանդես գալ տեղական տոների և հարսանիքների ժամանակ։ 17 տարեկան հասակում Կսիրուլիսսը  սկսել է հանդես գալ գիշերային երաժշտական «Կաստրո»  հաստատությունում՝ Հերակլիոնում։ Սկզբնական շրջանում նրա վաստակը բավարարում էր հազիվ ապրելու համար։ 1958 թվականի մայիսի 21-ին նա ամուսնանում է Ուրանի Մելաբիանկայի հետ, որը ծագում էր Իրակլիոնի  հարուստ ընտանիքից։ 1960 թվականին ծնվում է նրանց որդին, իսկ 1966 թվականին՝ դուստրը։
1958 թվականին  Կսիրուլիսին հաջողվում է հրատարակել իր առաջին ալբոմը  («Μια μαυροφόρα που περνά»)։ 1966 թվականին նա հանդես է գալիս փառատոնում՝ ստանալով առաջին մրցանակը։ Հաջորդ տարի նա Հերակլիոնում բացում է իր սեփական պանդոկը («Κέντρο Ερωτόκριτος»)։ Նրա «Ανυφαντού» ալբոմը, որ թողարկվել է 1969 թվականին, մեծ հաջողություն է ունեցել։ Կսիլուրիսը մեկնել է  Աթենք, հանդես է եկել աթենական Կոնակի համերգային դահլիճում։  Աթենքում նա ծանոթացել է բանաստեղծ և երգի հեղինակ Էրիկսոն Տալասինի և կոմպոզիտոր և երգիչ Յանիսոմ Մարկոպուլոսի հետ։ «Chroniko» և «Risitika» ալբոմներով սկսվում է նրա հաջող համագործակցոթյունը, որոնք Կսիրուլիսին հայտնի են դարձնում ամբողջ Հունաստանում։
1973 թվականի նոյեմբերի 17-ին աթենական պոլիտեխնիկական ինստիտուտի ուսանողների ապստամբության ժամանակ համալսարանը շրջապատված էր տանկերով, երբ նա կատարեց  հին կրետեական ազատության երգը («Πότε θα κάνει ξαστεριά»), որ հայտնի է որպես հին կրետեական ազատագրության պայքարի օրհներգ` ընդդեմ Օսմանյան կայսրության։ Այդ պահից Կսիրուլիսը շրջապատվում է ազգային հերոսի աուրայով։ Այլ իրադարձությունների հետ միասին ուսանողների ապստամբությունը դառնում է հունական ռազմական դիկտատուրայի անկման մեկնարկային կետերից մեկը 1974 թվականին։
Կսիրուլիսը մահացել է  1980 թվականին Պիրեյում։ Նրա հիշատակի համար հայրենիքում ամեն տարի հուլիսի առաջին շաբաթում տեղի է ունենում  ժողովրդական երաժշտության մեծ փառատն։


== Ծանոթագրություններ ==


== Արտաքին հղումներ ==
Documentary traces the musical legacy of the great Nikos Xylouris
Thirty Two Years After the Death Of Cretan Singer Nikos Xylouris
Nikos Xilouris (Νίκος Ξυλούρης) — The Archangel of Crete
Nikos Xilouris on YouTube
Աստերոիդների ցանկ (259601-259700)

Աստերոիդների ցանկ (259501-259600)  • Աստերոիդների ցանկ  • Աստերոիդների ցանկ (259701-259800)
 Աստերոիդների ցանկ (259501-259600)  • Աստերոիդների ցանկ  • Աստերոիդների ցանկ (259701-259800)
Ուգլովո (գյուղ, Վսևոլոժսկի շրջան)

Անվան այլ կիրառումների համար տե՛ս՝ ՈւգլովոՈւգլովո (ռուս.՝ Углово), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 50 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դարովիցա (Զիմնյայայի վտակ)

Անվան այլ կիրառումների համար տե՛ս՝ Դարովիցա (այլ կիրառումներ)Դարովիցա (ռուս.՝ Даровица), գետ Ռուսաստանում, հոսում է Յուրյանսկի շրջանում Կիրովի մարզում։ Գետաբերանը տեղակայված է Զիմնյայա գետի աջ ափին՝ 5 կմ հեռավորության վրա։ Գետի երկարությունը 14 կմ է։
Գետի ակունքը գտնվում է Վերխոդվորե գյուղում, Յուրյա գյուղից 13 կմ հյուսիս-արևմուտք։ Գետը հոսում է անմարդաբնակ անտառային վայրում դեպի հյուսիս-արևելք, ապա հարավ-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100034433
Հիդրոլոգիական ուսումնասիրությունների կոդը - 111103443
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գրեչի

Գրեչի (իտալերեն՝ Greci), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 840 մարդ, բնակչության խտությունը կազմում է 27 մարդ/կմ²։ Զբաղեցնում է 30 58 կմ² մակերես։ Փոստային ինդեքս՝ 83030, հեռախոսային կոդ՝ 0825։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0825 861338


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պեչենգա (Սիտայի վտակ)

Անվան այլ կիրառումների համար տե՛ս՝ Պեչենգա (այլ կիրառումներ)Պեչենգա (ռուս.՝ Печеньга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սիտ գետի ձախ ափում՝ 21 կմ հեռավորության վրա։ Գետի երկարությունը 18 կմ է։ Պեչենգաի ակունքը գտնվում է արևելյան ծայրամասում, Պավլովսկի գյուղի մոտ և Խարովսկից 24 կմ հյուսիս։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000006051
Հիդրոլոգիական ուսումնասիրությունների կոդը - 103000605
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
1628

1628 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1628 թվականն է, 
XVII դարի 28-րդ տարին։


== Դեպքեր ==


== Ծնունդներ ==
Հունվար 12 - Շարլ Պերրո, ֆրանսիացի գրող, հանրաճանաչ հեքիաթների հեղինակ (վ. 1703)


== Մահեր ==
Կեդրովկա (Միջին Տերսի վտակ)

Անվան այլ կիրառումների համար տե՛ս՝ Կեդրովկա (այլ կիրառումներ)Կեդրովկա (ռուս.՝ Кедровка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Միջին Տերս գետի աջ ափին՝ 47 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գրիգոր Շարբաբչյան

Գրիգոր (Գիգո) Միքայելի Շարբաբչյան (ապրիլի 4, 1884(1884-04-04), Թիֆլիս, Ռուսական կայսրություն - հունվարի 6, 1942(1942-01-06), Թբիլիսի, Վրացական ԽՍՀ, ԽՍՀՄ), բեմանկարիչ և գեղանկարիչ։ 1936 թվականին ճանաչվել է Վրացական ԽՍՀ արվեստի վաստակավոր գործիչ։


== Կենսագրություն ==
Սովորել է Փարիզի Ժյուլիանի ակադեմիայում (1904-1910)։ 1913 թվականին Թիֆլիսի հայկական թատրոնում ձևավորել է Շանթի «Հին աստվածներ» պիեսի բեմադրությունը։ Մասնակցել է Հայ արվեստագետների միության (1916) և Հայարտուն (1921) ստեղծմանը, դրանց ցուցահանդեսներին, դասավանդել Հայարտան նկարչական ստուդիայում։ 1921 թվականից՝ Թբիլիսիի հայկական դրամատիկ, թատրոնի գլխավոր նկարիչ էր։
Ձևավորել է Չարենցի «Կապկազ թամաշա» (1926), Լերմոնտովի «Դիմակահանդես» (1927), Գորկու «Հատակում» (1932), Շեքսպիրի «Օթելլո», «Համլետ» (երկուսն էլ՝ 1933), Սունդուկյանի «Պեպո» (1926), «Քանդած օջախ» (1929), «Խաթաբալա» (1937), 1922՝ Երևանի պետական թատրոնի առաջին՝ «Պեպո» և այլ բեմադրություններ, 1932 թվականին՝ Վրաստանի օպերայի և բալետի թատրոնում՝ Սպենդիարյանի «Ալմաստ» օպերան ևս։ Շարբաբչյանը 1920-ական թվականներին իր հաստոցային կտավներում («Դեյնոբա», «Շեյթան բազար» ևն) ներկայացրել է Թիֆլիսի կենցաղը, սովորույթները, ժողովրդական տոները։
Գրել է «Խալխի նոքար Սայաթ-Նովա» պիեսը (բեմադրվել է 1927 թվականին, Կիրովականում) և արվեստաբանական հոդվածներ։
Ստեղծագործել է նաև գրաֆիկայի բնագավառում։
Բնապատկերներ՝ 

«Լյուքսեմբուրգի պուրակը»
«Ծովախորշը Բրետանում»
«Ծովային բնանկար»
«Սևանի կղզին»
«Տաթևի վանքը»
«Բնանկար. Քարեր գետի հատակին.Գորիս»
«Հին Ագուլիս»,
«Բնանկար. Ագուլիս (էտյուդ)»
«Ռիցա լիճը»
«Նոր-Բայազետ կամուրջ»
«Սուրամի մի տուն»
«Բարեկենդանի տոնակատարությունը Հին Թիֆլիսում»
«Կարմիր առագաստ.Բրետան»


== Ցուցահանդեսներ ==
Անհատական ցուցահանդեսներ է ունեցել Թիֆլիսում (1913), Երևանում (1927)։


== Աղբյուր ==
«Ով  ով է։ Հայեր» հանրագիտարան, հատոր երկրորդ, գլխ. խմբ. Հովհ. Այվազյան, Հայկական հանրագիտարան հրատ., Երևան, 2007, էջ 255-256։


== Ծանոթագրություններ ==
Տզաբանությունը Հայաստանում

Հայաստանում տզաբանության ուսումնասիրություններն իրականացվել են ՀՀ ԳԱԱ կենդանաբանության ինստիտուտում։ Ա. Բաղդասարյանը, Է. Հարությունյանը և Ա. Օհանջանյանն ուսումնասիրել են տզերի մի քանի կարգաբանական խմբեր, որոնցից շատերը գյուղատնտեսական մշակաբույսերի վնասատուներ ու կենդանիների մակաբույծներ են, մասնավորապես՝ տետրանիխոիդ տզերի վերնաընտանիքը, էրոֆիոիդ, պարազիտիֆորմ, օրիբատիդ տզերը։ Հետազոտվել են գիշատիչ ֆիտոսեիդ տզերը, որոնք նվազեցնում են բուսակեր տզերի քանակը։ Նկարագրվել են այդ խմբերին պատկանող մի շարք նոր տեսակներ, բացահայտվել է տզերի շուրջ 2 հազար տեսակ։ Մշակվել է (Կ. Դիլբարյան) պտղատու այգիների վնասատուների դեմ պայքարի էկոլոգիապես անվտանգ եղանակ՝ ոչ թունավոր պոլիմերների կիրառմամբ։ Կենդանաբանության, ինչպես նաև Հայկական անասնաբուժական ԳՀԻ-ներում զբաղվել են հիվանդություններ փոխանցող իքսոդային տզերի ֆաունայի և կենսաբանության հարցերով, հետազոտել են նաև մակաբույծ ու ազատ ապրող գամազային տզերը, բացահայտել են նրանց տերերին և բնակատեղերը։
Քվեմո Քարթլիի մարզ

Քվեմո Քարթլիի մարզ (վրաց.՝ ქვემო ქართლის მხარე՝ Շիդա Քարթլիս մխարե), վարչական միավոր Վրաստանի կենտրոնական մասում։ Կենտրոնը Ռուսթավի քաղաքն է։


== Վարչական բաժանում ==
Քվեմո-Քարթլին կազմված է 1 քաղաքից և 6 շրջաններից'

Ռուսթավի քաղաք
Մառնեուլի մունիցիպալիտետ (շրջ. կենտրոն՝ Մառնեուլ)
Բոլնիսի մունիցիպալիտետ (շրջ. կենտրոն՝ Բոլնիս)
Դմանիսի մունիցիպալիտետ (շրջ. կենտրոն՝ Դմանիս)
Ծալկայի մունիցիպալիտետ (շրջ. կենտրոն՝ Ծալկա), այս շրջանում կա 13 հայաբնակ բնակավայր
Թեթրի Ծղարոյի մունիցիպալիտետ (շրջ. կենտրոն՝ Թեթրի Ծղարո)
Գարդաբանի մունիցիպալիտետ (շրջ. կենտրոն՝ Գարդաբան)


== Աշարհագրություն ==
Քվեմո-Քարթլին գտնվում է Վրաստանի հարավային մասում։ Տարածքը 6 527.6 կմ² է։


== Բնակչություն ==
Մարզի բնակչությունը 497,000 (2002 թվական) մարդ է։ Կազմված է հիմնականում վրացիներից (44,7%), ադրբեջանցիներից (45,1%), հայերից (6.4%), կա նաև հույների փոքրամասնություն։


== Ծանոթագրություններ ==


== Արտաքին հղումներ ==
Պաշտոնական կայքեջ Archived 2007-09-29 at the Wayback Machine.
Kartli Portal
Result of population census 2002 in Georgia (in Georgian language) Archived 2009-03-06 at the Wayback Machine.
Բոդրում

Բոդրում (թուրքերեն՝ Bodrum), շրջան և քաղաք Մուղլայի մարզում, Էգեյան ծովի Գյոկով ծովածոցի հյուսիսում, հունական Կոս կղզուն դեմ հանդիման, Անթալիայից մոտ 300 կմ արևմուտք։ Մշտական բնակչությունը՝ 31 հազար։


== Պատմություն ==
Հնում Բոդրումի տեղանքում եղել է Կարիայի մայրաքաղաքը՝ հարուստ քաղաք Հալիկառնասը։ Հալիկառնասյան դամբարանը համարվում է աշխարհի յոթ հրաշալիքներից մեկը։ Միջին դարերում նրա փլատակների վրա ոտքի ելավ հունական ձկնորսական գյուղակ։
1912 թվականին քաղաքում ապրում էին թուրքեր՝ 8817 մարդ, հույներ՝ 5060 մարդ։
Ժամանակակից Բոդրումը իր պատմության հաշվարկը սկսում է 1402 թվականից, երբ ռոդոսյան հիվանդախնամ-ասպետները այստեղ հիմնադրեցին Սուրբ Պետրոսի դղյակը (լատ. Petronium), որը մինչ օրս շարունակում է մնալ հիմնական տեսարժան վայրը։ 1522 թվականին դղյակն անցավ սուլթան Սուլեյման Փառահեղի (Սուլեյման I) ձեռքը։ Այժմ այստեղ ցուցադրվում են ուլուբուրունյան գանձերը։ 1824 թվականին Գերոնտաս ծովածոցում, քաղաքի հյուսիսում, հեղափոխական Հունաստանի նավատորմը պարտության մատնեց Օսմանյան կայսրության և վերջինիս վասալների՝ Եգիպտոսի, Ալժիրի, Թունիսի և Լիբիայի, միացյալ նավատորմին (տես.` Գերոնտասի ճակատամարտ)։ 1919 թվականից մինչև 1921 թվականը քաղաքը գտնվել է իտալական օկուպացիայի ներքո։ Վերջին տասնամյակներին թուրքական կառավարությունը որոշում կայացրեց զարգացնել Բոդրումը` որպես միջազգային առողջավայր։ Զբոսաշրջիկներին այստեղ գրավում են ոչ միայն գեղատեսիլ վայրերը, այլ նաև զբոսանավերի համար նախատեսված, աշխույժ գիշերային կյանքով լի կայանատեղին։ Ալգլալեզու զբոսաշրջիկները Բոդրումը կատակախառն կոչում են «Եվրոպայի անկողին» (բառախաղ անգլերենով՝ Bodrum և bedroom )։


== Աշխարհագրություն ==
Մարզը ներառում է Բոդրումի, Թուրգութրեյսի, Օրթաքենտի, Թյուրքբյուքյուի, Յալիքավաքի, Գյումյուշլյուքի, Բիթեզի, Քոնաջիկի, Յալի, Մումջուլարի տեղական ինքնավարությունները։


== Կլիման ==
Բոդրումի կլիման չափավոր միջերկրածովյան է։ Եղանակը ձևավորվում է հիմնականում ավելի սառը Էգեյան ծովի ազդեցությամբ, քան՝ Միջերկրականի։ Այսպիսի առանձնահատկության շնորհիվ Բոդրումում ամռանը առավել հարմարավետ, բարեհաճ եղանակ է լինում՝ Միջերկրական ծովի առափնյա այլ քաղաքների հետ համեմատած։


== Ծանոթագրություններ ==


== Աղբյուրներ ==
Jean-Pierre Thiollet[en], Francis Fehr; François Roboth Bodream ou rêve de Bodrum. — Paris: Anagramme éditions, 2010. — 119 p. — ISBN 978-2-35035-279-4


== Արտաքին հղումներ ==
Официальный сайт района
Официальный сайт города
Թաթկիլան

Թաթկիլան, գյուղ Արևմտյան Հայաստանում, Էրզրումի վիլայեթի Քղիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Տոմաշ (Կիխտի վտակ)

Տոմաշ (ռուս.՝ Томаш), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կիխտ գետի ձախ ափում՝ 42 կմ հեռավորության վրա։ Գետի երկարությունը 20 կմ է։ Ակունքը գտնվում է ճահճոտ անտառներում Ելյունիխա գյուղի մոտ, 8 կմ հյուսիս-արևելք Կորոլիխա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100112103000006204
Հիդրոլոգիական ուսումնասիրությունների կոդը - 103000620
Ավազանի կոդը - 03.02.01.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Չեպոնոսի

Չեպոնոսի (ուկրաիներեն՝ Чепоноси), գյուղ Ուկրաինայի Չեռնովցիի մարզի Խոտինի շրջանում։
2001 թվականի տվյալներով Չեպոնոսի գյուղում բնակվում էր 1 441 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայաստանի թռչունների ցանկ

Հայաստանում հանդիպում է թռչունների ավելի քան 350 (ըստ տարբեր աղբյուրների՝ 366, 353) տեսակ։ Ստորև ներկայացված է թռչունների այբբենական ցանկը՝ միջազգային անվան, տաքսոնի հեղինակի, հոմանիշների, ինչպես նաև ռուսերեն և անգլերեն թարգմանությունների հետ։


== Կարգեր ==


== Ծանոթագրություններ ==


== Արտաքին հղումներ ==
Հայաստանի թռչունները
Մուրտեն է Բոնյի

Մուրտեն է Բոնյի (ֆր.՝ Murtin-et-Bogny), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 180 մարդ, բնակչության խտությունը` 25.32 մարդ/կմ²։ Բնակավայրը զբաղեցնում է 7.11 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ հյուսիս-արևելք, Շալոն ան Շամպայն քաղաքից 100 կմ հյուսիս, Շառլվիլ Մեզիեր քաղաքից 14 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 113 աշխատունակ (15-64 տարեկան) բնակիչ, որոնցից ակտիվ էին 94-ը, իսկ ոչ ակտիվները` 19։ Ակտիվության ցուցանիշը կազմում է 83,2 %։ 94 աշխատունակ մարդկանցից աշխատել է 82 անձ (43 տղամարդ և 39 կին)։ Գործազուրկ են եղել 12 անձ (5 տղամարդ և 7 կին)։ 19 անաշխատունակներից 10-ը եղել են աշակերտներ կամ ուսանողներ, 6-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
ECW աշխարհի ծանրքաշային չեմպիոնատ

ECW աշխարհի ծանրքաշային չեմպիոնատ (անգլ.՝ ECW World Heavyweight Championship), պրոֆեսիոնալ ըմբշամարտի (ռեստլինգ) նախկին բարձրագույն չեմպիոնական տիտղոս «Extreme Championship Wrestling» (ECW), իսկ ավելի ուշ՝ «World Wrestling Entertainment» (WWF) կազմակերպությունում։ Ստեղծվել է որպես «ECW» էքստրեմալ ռեստլինգի բարձրագույն, իսկ ավելի ուշ «WWE»-ում օգտագործվել է որպես «ECW» ապրանքանիշի աշխարհի տիտղոս՝ համալրացնելով WWE և աշխարհի ծանրքաշային չեմպիոնական տիտղոսներին։ Կարճ ժամանակով խաղարկվել է «Raw» ապրանքանիշում։


== Արտաքին հղումներ ==
Տիտղոսի պատմությունը WWE.com կայքում(անգլ.)
Փոքրիկ Կեսար

Փոքրիկ Կեսար (անգլ.՝ Little Caesar), պատմության մեջ առաջին ձայնային գանգստերական ֆիլմը, որը բեմադրվել է Մերվին Լը Ռոյի կողմից WR Burnett վեպի հիման վրա։ Պրեմիերան տեղի է ունեցել 1931 թվականի հունվարի 9-ին։ Էդվարդ Ռոբինսոնը խաղացել է գլխավոր դերը։


== Սյուժե ==
Մանր հանցագործ Կեսար Էնրիկո Բանդելլոն, որը հայտնի է որպես Ռիկո, և նրա ընկեր Ջո Մասարան տեղափոխվում են Չիկագո` հաջողություն փնտրելու։ Նրանք միանում են Սեմ Վետտորի բանդային, բայց Ջոն, ով երազում է դառնալ պարուհի, ավելի շատ հետաքրքրում է փառքն ու կանայք։ Նա հանդիպում է Օլգային և հեռանում խմբից։ Միևնույն ժամանակ, Ռիկոն արագորեն ստանձնում է Սեմի կազմակերպության ղեկավարի պաշտոնը և տեղ է գրավում Չիկագոյի հանցավոր արհմիության վերնամասում։ Միևնույն ժամանակ, նրա մոտ աճում է վստահությունը, որ մի օր Ջոն կդավաճանի իրեն…


== Դերերում ==
Էդվարդ Գ. Ռոբինսոն` Ռիկո
Դուգլաս Ֆերբենքս կրտսեր` Ջո Մասսարա
Գլենդա Ֆարել` Օլգա Սմասոֆֆ
Ուիլյամ Կոլիեր` Տոնի Պասսա
Սիդնեյ Բլեքմեր` Բուգ-Բոյ
Ռալֆ Ինս` Պում Մոնմանա
Թոմաս Ջեքսոն` Սերժանտ Ֆլաերտու
Ջորջ Սթուուն` Օմերո
Ստենլի Ֆիլդս` Սեմ Վետտորու


== Ընկալում ==
Ամերիկացի կինոքննադատ Ջերալդ Փիրին, սցենարի գրքի հրատարակության նախաբանում, Ռիկոյին բնութագրում է, որպես  «դեպրեսիայի խորհրդանիշ, բոլորովին անկայուն, միայնակ և լքված մարդ»։
Ֆրանսիացի կինոքննադատ Ժակ Լուրսելը «Փոքրիկ Կեսարը» համեմատելով «Հասարակության թշնամի» ֆիլմի հետ, նշում է, որ Լերոյը ստեղծել է հրեշավոր դաժան մարդու դիմանկարը, որը ոչ միայն փող է տենչում, այլև իշխանություն, հռչակ և փառք։ «Նրան ավելի շատ կործանում է հպարտությունը, քան դաժանությունը»։


== Պարգևներ և մրցանակներ ==


=== Մրցանակ ===
«Օսկար»

1931 թվական - Լավագույն ադապտացված սցենար


== Ծանոթագրություններ ==
Էրտվան

Էրտվան (ֆր.՝ Heurtevent), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 171 մարդ, բնակչության խտությունը` 29.18 մարդ/կմ²։ Բնակավայրը զբաղեցնում է 5.86 կմ² տարածք։
2017 թվականի հունվարից Լիվարո, Օքենվիլ, Լեզ Օտել Սեն Բազիլ, Բելլու, Սերքե, Շեֆրևիլ Տոնանկուր, Լա Կրուպթ, Ֆամիյի, Ֆերվակ, Լը Մենիլ Բակլե, Լը Մենիլ Դյուրան, Լը Մենիլ Ժերմեն, Մել, Լե Մուտիե Յուբեր, Նոտր Դամ դը Կուրսոն, Պրեո Սեն Սեբաստիեն, Սենտ Մարգերիտ դե Լոժ, Սեն Մարտեն դյու Մենիլ Ուրի, Սեն Միշել դը Լիվե, Սեն Ուան լեզ Ու, Տորտիզամբեր համայնքների հետ միասին հանդիսանում է Լիվարո Պեի դ'Օժ համայնքի մաս։


== Աշխարհագրություն ==
Գտնվում է Փարիզ քաղաքից 165 կմ արևմուտք, Կան քաղաքից` 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 129 աշխատունակ (15-64 տարեկան)  բնակիչ, որոնցից ակտիվ էին 99-ը, իսկ ոչ ակտիվները` 30։ Ակտիվության ցուցանիշը կազմում է 76,7 %։ 99 աշխատունակ մարդկանցից աշխատել է 90 անձ (49 տղամարդ և 41 կին)։ Գործազուրկ են եղել 9 անձ (4 տղամարդ և 5 կին)։ 30 անաշխատունակներից 8-ը եղել են աշակերտներ կամ ուսանողներ, 11-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(3087) Բեատրիս Տինսլեյ

(3087) Բեատրիս Տինսլեյ (անգլ.՝ Beatrice Tinsley), աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 30-ին Ալան Գիլմորի և Պամելա Կիլմարտինի կողմից Լեյք Տեկապոյում։
Միջին հեռավորությունը Արեգակից կազմում է 3,079496 ա. մ., առավելագույնը մոտենում է 2,7423 ա. մ. հեռավորության վրա և հեռանում 3,4166 ա. մ.։ Արեգակի շուրջ մեկ ամբողջական պտույտ է կատարում 1973,87 երկրային օրվա ընթացքում, իր ուղեծրով շարժվելով միջինում 0,182383 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3087) Բեատրիս Տինսլեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոֆիևկա (գյուղ, Պերվոմայսկի շրջան)

Անվան այլ կիրառումների համար տե՛ս՝ ՍոֆիևկաՍոֆիևկա (ուկրաիներեն՝ Софіївка), գյուղ Ուկրաինայի Նիկոլաևի մարզի Պերվոմայսկի շրջանում։ Հիմնադրվել է 1867 թվականին։
2001 թվականի տվյալներով Սոֆիևկա գյուղում բնակվում էր 1 343 մարդ։ Բնակավայրը զբաղեցնում է 0,001 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոդոլի (այլ կիրառումներ)

Պոդոլի, կարող է վերաբերել՝

Պոդոլի - գյուղ, Ուկրաինայի Խարկովի մարզի Կուպյանսկի շրջանում
Պոդոլի - գյուղ, Ուկրաինայի Սումիի մարզի Սերեդինա-Բուդայի շրջանում
Վինոգրադնոե (գյուղ, Նովոազովսկի շրջան)

Անվան այլ կիրառումների համար տե՛ս՝ ՎինոգրադնոեՎինոգրադնոե (ուկրաիներեն՝ Виноградне), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Վինոգրադնոե գյուղում բնակվում էր 1 738 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարսելի օպերա

Մարսելի օպերա (ֆր՝. L’Opéra de Marseille կամ Opéra Municipal), մշակութային նշանավոր օջախ ֆրանսիական Մարսել քաղաքում։


== Պատմություն ==
Ֆրանսիական քաղաքներից երկրորդը (Բորդոյից հետո) Մարսելն է ունեցել օպերա, որի շենքը 1685 թվականին վեր է խոյացել թենիսի խաղահրապարակի տեղում։ Սակայն իրական օպերային թատրոնը՝ Grand-Théâtre-ը կամ Salle Bauveau-ն, կառուցվել է 1787 թվականին։ Ֆրանսիական մեծ հեղափոխությանը հաջորդած «մեծ առատության» ժամանակաշրջանում այն դարձել է մի վայր, որտեղ ներկայացվել են օպերային նշանակալի բեմադրություններ, ներառյալ Վերդիի «Ռիգոլետոն» ու «Տրավիատան» (1860 թ.) և 1866 թվականին այստեղ բեմականացված «Լուչիա դի Լամերմուր»-ն ու «Սևիլյան սափրիչ»-ը, որոնցում գլխավոր դերերի կատարմամբ հանդես է եկել նշանավոր սոպրանո Ադելինա Պատտին։
Օպերային մեծահամբավ մի շարք այլ ստեղծագործությունների ֆրանսիական պրեմիերաներ ևս կայացել են այդ թատրոնում, ինչպես, օրինակ, Վերդիի «Աիդա»-ի (1877 թ.), Պուչինիի «Աղջիկը Արևմուտքից»-ի (1912 թ.)՝ Ֆրանսիայում առաջին անգամ իրականացված բեմադրությունները։ Հիշարժան է հատկապես Ամբրուազ Թոմասի «Համլետ»-ի 1890 թվականին տեղի ունեցած պատմական առաջնախաղը, որտեղ Օֆելյայի դերի փայլուն կատարումով հանդես է եկել հռչակավոր Նելլի Մելբան։ 

Օպերային թատրոնի շենքի էլեկտրականացումից մի քանի տարի անց՝ 1919 թվականի նոյեմբերին այնտեղ խոշոր հրդեհ է բռնկվել, որի հետևանքով տասնութերորդ դարի այդ շինությունը մեծապես վնասվել է. մնացել են միայն շենքի քարե կմախքն ու արտաքին սյունաշարը։ Այդ աղետից որոշ ժամանակ անց օպերային թատրոնի շենքը հիմնովին վերակառուցվել է, նորացվել՝ ստանալով Opéra Municipal de Marseille-ի ներկայիս տեսքը։ Նորացված շենքի բացումը տեղի է ունեցել 1924 թվականի դեկտեմբերի 4-ին։
Դասական ոճի մեծ դահլիճն ունի 1800 նստատեղ, բեմը շրջանակված է ականավոր քանդակագործ Անտուան Բուրդելի քանդակներով զարդարված ծոփորով (ֆրիզով)։ Շենքի նախագիծը պատրաստած երեք ճարտարապետները՝ Էբրարը, Քասըլը և Ռայմոնդը, պահպանել են նախկին կառույցի քարե սյունաշարը, ինչպես նաև՝ հրդեհի ճիրաններից փրկված ինքնատիպ տոմսարկղը, որն իր տեղն է գտել նախասրահում։ Դրա վերնամասով երկու սանդղաշարեր հանդիսականներին հասցնում են նրբագեղ գլխավոր ճեմասրահը։ Ճանաչված մասնագետները շենքն իր ճարտարապետությամբ բնութագրում են որպես Art Deco ոճով կառուցված մի տաճար, որը միանգամայն հոգեհարազատ է Փարիզի Շանզ Էլիզե թատրոնին;
Ժամանակակից շատ ու շատ անվանի երգիչներ են Ֆրանսիայում իրենց առաջնելույթով հանդես եկել Մարսելի օպերայում երգելով։ Նրանց թվում են Ալֆրեդո Կրաուսը, Դոմինգո Պլասիդոն, Ռենատա Սկոտտոն... Երաժշտարվեստի այս օջախը հաճախող հանդիսականները խիստ քննադատաբար տրամադրված հանդիսատեսների համբավ են վայելում; Դա վերաբերվում է հատկապես դահլիճի վերջում ամենաբարձր տեղերն զբաղեցնողներին։
Օպերային այս թատրոնի նշանավոր դիրիժորներից է եղել հունգարացի մեծահամբավ երաժիշտ Յանոշ Ֆյուրստը, որն այստեղ աշխատել, ստեղծագործել ու վարպետության դասեր է տվել շուրջ մեկ տասնամյակ։
Համաշխարհային երկրորդ պատերազմից հետո Մարսելի օպերայի ամենանշանակալի, ամենահիշարժան բեմականացումներից են Էռնեստ Ռեյերի «Սիգուրդ»-ի բեմադրությունները 1963 և 1995 թվականներին։


== Ծանոթագրություններ ==


== Արտաքին հղումներ ==
Opera company website
Դիբրովա (գյուղ, Չեմերովեցի շրջան)

Անվան այլ կիրառումների համար տե՛ս՝ ԴիբրովաԴիբրովա (ուկրաիներեն՝ Діброва), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Դիբրովա գյուղում բնակվում էր 121 մարդ։ Բնակավայրը զբաղեցնում է 0,254 կմ² տարածք։ Բնակչության խտությունը կազմում էր 476,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
XXL (ամսագիր)

«XXL», ամերիկյան ամսագիր, որը հրատարակվում է 1997 թվականից։ Ամսագիրը տպագրում է հիփ հոփ երաժշտությանը և երաժիշտներին նվիրված հոդվածներ։


== XXL Freshmen ==
2008 թվականից սկսած ամսագիրը ամեն տարի կազմում է իր «XXL Freshmen» (XXL առաջին կուրսեցիներ) ցանկը, որում ընդգրկվում լավագույն նորեկ ռեփերներ և հիփ հոփ երգիչներ։ Ցանկում ընդգրկված կատարողները մասնակցում են ամսագրի կողմից կազմակերպված նկարահանման, որի ընթացքում հանդես են գալիս իրենց ֆրիսթայլերով։


== Ծանոթագրություններ ==


== Արտաքին հղումներ ==
Պաշտոնական կայք
Կոնֆետտի

Կոնֆետտի (իտալերեն՝ confetti), գունագեղ, սովորաբար փոքր չափսերի թղթե կլորակներ, տոների,  հիմնականում՝ պարահանդեսների, դիմակահանդեսների, ծննդյան տարեդարձների, հարսանեկան արարողությունների անքակտելի ատրիբուտը։ Տոնակատարությունների մասնակիցները կոնֆետտին միմյանց վրա են լցնում, կամ այն թափվում է վերևից։


== Ստուգաբանություն և պատմություն ==

Առաջացել է իտալական konfetto կոնֆետի մեծ քանակությունից։ Ծագում է հռոմեական ավանդույթից՝ դիմակահանդեսի ժամանակ մասնակիցները միմյանց վրա էին նետում փոքր կոնֆետներ։ Ավելի ուշ կոնֆետի փոխարեն սկսեցին կիրառել դրանց փոխարինիչները՝ գունավոր թղթերը։
Իտալիայում «կոնֆետտի» բառն ի սկզբանե նշանակում էր շաքարից պատրաստված ցանկացած տեսակի մանր արտադրանքներ (շաքարապատ նուշ, ընկույզ և այլն), որոնք դիմակահանդեսների և տոնակատարությունների ժամանակ բնակչությունը նետում էր պատուհաններից, պատշգամբներից, ավելի ուշ կոնֆետտին՝ գիպսե գնդիկների տեսքով, էլի նույն նպատակով կիրառվեց։ Իտալիայի քաղաքների մեծ մասում գիպսե գնդիկների նետումն արգելվում էր ոստիկանության կողմից։
1884 թվականին՝ հանդիպման ժամանակ, փարիզյան «Կազինո դե Պարի» սրճարանի տերը հյուրերի վրա շաղ տվեց կավճե գնդիկներ. դա «կավճե» կոնֆետտիի կիառման առաջին փաստացի արձանագրումն էր։ Գունավոր թղթից պատրաստված կոնֆետտիի գյուտարարը նույնպես այս սրճարանի սեփականատերն է։
Այժմ կոնֆետտին առավելապես իրենից ներկայացնում է թղթե կլորակներ, որոնք պարահանդեսների և դիմակահանդեսների ժամանակ մարդիկ շաղ են տալիս միմյանց վրա։ Գոյություն ունեն պնևմատիկ ճայթուկներ, օձերիզներ կամ կոնֆետտիներ, որոնք դուրս են թռչում պայթյունով՝ ճայթուկի կորպուսում առաջացած գազի հաշվին։
Բազմաթիվ մշակույթներում գոյություն ուներ և այժմ էլ գոյություն ունի բարեմաղթանքների հնչեցմամբ և բրնձով, ցորենով, կոնֆետներով, թղթադրմաներով, ծաղիկներով երիտասարդներին օծելու ավանդույթը։ Ռուսական հարսանեկան ծիսակարգի համաձայն՝ երիտասարդներին օծում էին հմուլահատիկներով և ցորենով։ Այժմ մի շարք երկրներում բրինձ շաղ տալու արգելք է ներդրվում, ինչը գրավում է փետրավորների ուշադրությունը։ 2005 թվականին՝ այն բանից հետո, երբ Ասիայում համաճարակ բռնկվեց, Հոնկոնգում արգելվեց աղավնիների լրացրասնումը՝ դրանով կանխարգելելով համաճարակի հնարավոր տարածումը։
Այսօր ցորենի և թղթե կոնֆետտիի փոխարեն արարողությունների ժամանակ հաճախ կիրառում են նրբաթիթեղից  կամ մետաղազօծ պոլիպրոպիլենից պատրաստված սիրտիկներ, աստղիկներ, կլորակներ, շերտաձողեր, ինչպես նաև մանր օճառապղպջակներ, բնական կամ սառեցված ծաղիկների թերթիկներ։


== Ստացում ==
Դարերի սահմանագծում կոնֆետտին կտրվում էր ծխախոտաթղթի մեքենայակն կտրման տարբերակով՝ փոքրիկ կլորակների տեսքով։
Մեր օրերում կոնֆետտին հիմնականում ստանում են որպես թղթային արդյունաբերության ծակոտման մնացորդ։ Կոնֆետտիի հատուկ տեսակներ, օրինակ՝ կոնֆետտիից ստացվող անձրևը, որն օդում մնում է 10 անգամ ավելի շատ, քան սովորական թղթային  կոնֆետտին, արտադրվում են մետաքսե թղթից կամ բարակ լուսանկարչական ժապավենից։


== Տես նաև ==
Օձերիզ


== Ծանոթագրություններ ==